Synotaxidae

Se systematisk inndeling

Synotaxidae er en gruppe (familie) av edderkopper som tilhører undergruppen Entelegynae i gruppen Araneomorphae.  De finnes bare på den sørlige halvkulen.

Utseende 
Svært slanke og langbeinte edderkopper, gjerne lyst fargede. Bakkroppen er lang, tynn og sylindrisk hos hannene, gjerne høy og mer eller mindre kuleformet hos hunnene. Beina er ganske tynne (stankelbein-lignende).

Levevis 
Disse edderkoppene bygger små nett med intrikate nettmønstre spent ut mellom blader. Nettene har gjerne en horisontal del, og vertikale eller skrå tråder som er festet i dette. Mesteparten av nettet er ikke klebrig, men det er gjerne enkelte klebrige tråder. Byggeatferden der ut til å avvike fra det som er vanlig hos edderkopper: mens de aller fleste edderkopper arbeider rundt sentrum av spinnet og stadig kommer tilbake til dette, der det ut til at i alle fall Synotaxus-artene utvider spinnet én seksjon av gangen, gjerne ved å legge til rektangulære "moduler".

Utbredelse 
Familien er utbredt i Sør-Amerika, Australia og New Zealand.

Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Orbicularia
 Overfamilie Araneoidea
 Familie Synotaxidae Simon, 1894
 Underfamilie Pahorinae Forster, Platnick & Coddington, 1990 — endemisk på New Zealand
 Slekten Nomaua Forster, 1990 
 Slekten Pahora Forster, 1990 
 Slekten Pahoroides Forster, 1990 
 Slekten Runga Forster, 1990 
 Slekten Wairua Forster, 1990 
 Underfamilie Physogleninae Petrunkevitch, 1928
 Slekten Meringa Forster, 1990 — New Zealand
 Slekten Paratupua Platnick, 1990 — Australia
 Slekten Physoglenes Simon, 1904 — Chile
 Slekten Tupua Platnick, 1990 — Tasmania
 Underfamilie Synotaxinae Simon, 1894
 Slekten Calcarsynotaxus Wunderlich, 1995 — Australia
 Slekten Microsynotaxus Wunderlich, 2008 — Australia
 Slekten Chileotaxus Platnick, 1990 — Chile
 Slekten Synotaxus Simon, 1895 — Sør-Amerika
 Usikker plassering
 Slekten Mangua Forster, 1990 — New Zealand

Eksterne lenker 
 
 Tree of life, Synotaxidae. Med bilder av nett.
 Foto av Synotaxus sp. fra Trinidad

Edderkopper
Edderkoppdyr formelt beskrevet i 1894
Dyr formelt beskrevet av Eugène Simon